ความระงับของสัญญายืมใช้คงรูปคืออะไร
1.ระงับเมื่อผู้ยืมตาย (ดู มาตรา 648 ประกอบ ) หากผู้ให้ยืมตาย สัญญาไม่ระงับ
คำพิพากษาศาลฎีกาที่ 338/2479ให้ยืมทรัพย์กันตลอดอายุของผู้ยืม เมื่อผู้ให้ยืมตาย ผู้รับมฤดกยังไม่มีสิทธิเรียกทรัพย์ที่ยืมคืนจนกว่าผู้ยืมจะถึงแก่ความตายแล้ว การยืมทรัพย์นั้นกำหนดเวลากันได้เช่นเดียวกับการเช่าทรัพย์

2.สัญญายืมระงับ เพราะเหตุอื่น เช่น
- เมื่อส่งคืนทรัพย์สินที่ยืม
-เมื่อทรัพย์ที่ยืมสูญหายหรือเสียหาย
-เมื่อมีการบอกเลิกสัญญาเพราะเหตุที่ผู้ยืมปฎิบัติผิดหน้าที่ ตาม มาตรา 643 หรือ 644 ทั้งนี้ ตามที่ มาตรา 645 บัญญัติไว้ 
อายุความ 

1.อายุความเรียกค่าทดแทน (ดูมาตรา 649 ประกอบ ) ** อายุความตามมาตรานี้ ใช้บังคับเฉพาะกรณีเรียกค่าทดแทนหรือค่าเสียหายอันเนื่องมาจากการผิดสัญญาตามมาตรา 643 , 644 และ มาตรา 647 เท่านั้น หากการผิดหน้าดังกล่าว ถึงขนาดเป็นละเมิด เมื่อมีการฟ้องให้รับผิดฐานละเมิด กรณีนี้ต้องนำอายุความละเมิดมาใช้บังคับ

2.อายุความฟ้องเรียกคืนทรัพย์สิน ต้องฟ้องภายในกำหนด 10 ปี ตามมาตรา 193/30 
คำพิพากษาศาลฎีกาที่ 2589/2526 อายุความตามประมวลกฎหมายแพ่งและพาณิชย์ มาตรา 649 เป็นกรณีฟ้องให้รับผิดเพื่อเสียค่าทดแทนอันเกี่ยวกับการยืมใช้คงรูปเช่นค่าเสียหายเกี่ยวกับความชำรุดหรือเสื่อมราคาเนื่องจากการใช้สอยทรัพย์ที่ยืม ในกรณีฟ้องเรียกคืนหรือใช้ราคาทรัพย์ที่ยืมไม่มีบทกฎหมายบัญญัติเรื่องอายุความไว้ จึงต้องปรับด้วยประมวลกฎหมายแพ่งและพาณิชย์ มาตรา 164 คือมีอายุความ 10 ปี
กฎหมายกู้ยืม-ยืมใช้คงรูป-ยืมใช้สิ้นเปลือง